( ^44) 



CHAPITRE CXCV. 



Ci devise de la cité Dufar. 



Dufar est une belle cité et grant et noble , qe est longe de la 

 cité de Escer cinq cens miles ver maistre. Il sunt encore sara- 

 cinz et oorent Maomet. Il ont à seingnor un cuens , et sunt 

 soutpost encore au sodan de Adcn ; et encore entendes qe ceste 

 cité est encore de la provence de Âden : elle est la cité soure et 

 a moût buen port , là où il vienent et aient maintes nés con mant 

 mercanz con trop grant quantité de mercandies. Et encore voz 

 di tout voiremant qe il hi portent maint buen désirer arabien 

 ad autres contrée , de coi les mercaant font grant gaaingn et 

 grant profit. E sachiés qe ceste cité a encore sout soi plusors 

 cités et maint chastiaus , et encore voz di qe il hi naisent encore 

 encens assez e buen , et vos deviserai comant il naist. Je voz di 

 q'il sunt arbres ne mie trop grant : il sunt come peitit zapin. Il 

 les entachent con coutiaus en plosors parties , e por celle thache 

 oise l'encens , et encore en oisse por l'arbre meisme sans enta- 

 cher , e ce est por le grant calor qe hi a. Et encore voz di qe en 

 ceste cité vienent mait biaus destrer de Araben , qe puis les por- 

 tent les mercant con lor nés in Endie et en font grant profit e 

 grant gagne. Autre cousse qe à mcntovoir face n'i a , e por ce 

 nos en partiron e voz conteron dou gouf de Calatu. 



CHAPITRE CXCVI. 



Ci devise de la cité de Calatu. 



Calatu est une grant cité qe est dedens le couf qe encore est 

 apellé Calatu et est loingne de Dufar miles six cens ver maistre 

 EU est une noble cité sor la mer. Il sunt sarazin qe aorent Mao- 



